
สวัสดีค่ะ

วันนี้มารีวิวร้านที่เพชรบุรีกันบ้าง เป็นร้านที่เคยไปกินเมื่อน้านนานมาแล้ว แต่ก็ยังเห็นคนเยอะตลอด วันเสาร์ที่ผ่านมาก็ได้แวะไปหม่ำอีกครั้ง เลยถ่ายรูปมาทำรีวิวค่ะ

ลักษณะร้านก็ค่อนข้างกว้างขวาง ที่นั่งเยอะพอสมควรเลยนะคะ เป็นโอเพิ่นแอร์ตามภาพเลยค่ะ ข้างๆ ร้านก็จะเป็นที่จอดรถนะคะ จอดได้ราวๆ 20-30 คันได้ค่ะ แต่ถ้าไม่พอก็จอดริมถนนได้อีกสองสามคันค่ะ


ที่นี่หลักๆ ก็ข้าวราดแกงหละนะคะ แต่ก็มีตู้ก๋วยเตี๋ยวให้สั่งด้วยสำหรับผู้นิยมกินเส้นค่ะ


นอกจากนั้นที่ร้านก็มีขนมของฝากขายด้วยนะคะ แล้วก็สำหรับอาหาร พอเลือกเสร็จแล้วก็ต้องมาจ่ายตังค์ที่โต๊ะใกล้ๆ ตรงที่ขายหนังสือน่ะค่ะ


เมนูมีให้เลือกเยอะพอควรนะคะ ราวๆ สักสามสิบกว่าอย่างได้อะค่ะ



อย่างแรกที่เราเลือกมาค่ะ ปลาดุกผัดเผ็ด ปลาดุกสดดีค่ะ รสชาติยังไม่ค่อยแซ่บอ้ะ แบบว่า...ทำให้คนต่างถิ่นกินมากกว่าคนเพชรบุรีกินนะคะ เหอๆ


น้ำพริกกะปิ ปลาทู ผักลวกค่ะ แบบว่า...อึ้งเล็กน้อย เพราะข้าพเจ้าเป็นคนกินหวาน แต่เจอน้ำพริกกะปิอันนี้เข้าไป หวานกว่าที่เคยกินอีกค่ะ จำได้ว่าที่เคยกินมันอร่อยนะคะ รอบนี้หลายอย่างรสชาติตกลงกว่าเดิมง่ะ (เปลี่ยนแม่ครัวป่าวเนี่ย)


แกงจืดมะระค่ะ มะระทำดีค่ะ ไม่ค่อยขม น้ำซุปก็พอใช้ได้ค่ะ โอค่ะ


แกงจืดผักกาดดองกับหมูค่ะ พอได้อีกเหมือนกัน เมื่อก่อนน้ำซุปโดนกว่านี้ค่ะ รอบนี้จางลงหน่อยหนึ่งอ้ะ


ผัดวุ้นเส้นค่ะ ผัดมาได้เส้นไม่เกาะกันดีค่ะ แต่รสชาติ หวานปะแล่มๆ ไปนิดหนึ่งอ้ะ คือ...บอกไม่ถูก รสชาติรอบนี้ไม่ขาดก็เกิน ไม่พอดีเท่าไหร่ค่ะ


อย่างยำปลากระป๋องนี่ก็เหมือนกันค่ะ รสชาติไม่พอดีค่ะ ขาดเปรี้ยวกับหวานไปหน่อยง่ะ เหมือนแค่หั่นพริกกับหอมใส่แล้วไม่ได้ปรุงรสอะค่ะ


คั่วกลิ้งค่ะ แฉะไปนิด และเค็มนำมาเชียวหละค่ะ ไม่อร่อยอีกเช่นกัน


สรุปสำหรับร้านนี้นะคะ เราว่าอร่อยน้อยลงกว่าสมัยก่อนค่ะ ไม่รู้ว่าเกิดอะไรขึ้นอ้ะ (เปลี่ยนแม่ครัวป่าวน้อ) เมื่อก่อนอร่อยกว่านี้มากๆ เลยนะคะ งงไปเลยค่ะรอบนี้